text: Så stemmes der på livet løs
  08 november 2016 kl. 09.49
  Tirsdag formiddag er valget til nye menighedsråd i fuld gang. Der stemmes dog kun i seks sogne i TV SYDs område - mens der er fredsvalg i alle andre. I Ølgod stod vælgerne i kø for at afgive deres stemme ved valghandlingens begyndelse.
  I seks sogne i Syd- og Sønderjylland bliver stemmeurnerne i dag taget i brug ved årets  menighedsråds-valg. I de øvrige sogne er der fredsvalg med kun én liste sammensat efter bred enighed.
  Hele tre lister stiller op til valget i Ølgod Sogn, hvor der fra klokken 9 var stor tilstrømning til valgstedet i Ølgod Kulturhus.
  I TV SYDs område er der tirsdag kampvalg følgende steder:
  Aabenraa (4 lister)
  Ølgod (3 lister)
  Ribe Domsogn (3 lister)
  Varde (3 lister)
  Vamdrup (2 lister)
  Svenstrup på Als (2 lister)
  
  